
1. §
Informatīvais ziņojums "Par infrastruktūras izbūvi uz valsts sauszemes ārējās robežas ar Baltkrievijas Republiku"
21-TA-644
(M. Golubeva, D. Trofimovs, A. Pabriks, J. Vitenbergs, J. Bordāns, J. Reirs, T. Linkaits, K. Gerhards, A. T. Plešs, I. Gailīte, A. K. Kariņš)
· 1. Pieņemt zināšanai iesniegto informatīvo ziņojumu.
· 2. Ekonomikas ministrijai (Būvniecības valsts kontroles birojam) kopīgi ar Iekšlietu ministriju (Valsts robežsardzi un Nodrošinājuma valsts aģentūru) līdz 2021. gada 26. oktobrim sagatavot viedokli par iespēju un lietderību veikt 2017. gadā izstrādātā valsts ārējās robežas gar Latvijas Republiku un Baltkrievijas Republiku tehniskā būvprojekta precizēšanu vai sagatavot priekšlikumus par "Projektē un būvē" realizācijas priekšrocībām un trūkumiem atbilstoši 2021. gada 19. augusta grozījumiem Būvniecības likumā.
· 3. Iekšlietu ministrijai sadarbībā ar Tieslietu ministriju izvērtēt spēkā esošā tiesiskā regulējuma atbilstību prasībai operatīvi nodrošināt infrastruktūras izbūvi uz valsts sauszemes robežas gar Latvijas Republikas – Baltkrievijas Republikas un Latvijas Republikas – Krievijas Federācijas valsts robežu un nepieciešamības gadījumā sagatavot attiecīgu likumprojektu. 
· 4. Atzīt par nepieciešamu izveidot starpinstitūciju vadības grupu, lai efektīvi nodrošinātu infrastruktūras izbūves uz valsts sauszemes robežas gar Latvijas Republikas – Baltkrievijas Republikas un Latvijas Republikas – Krievijas Federācijas valsts robežu procesa pārraudzību. Iekšlietu ministrijai sagatavot un iesniegt Valsts kancelejā attiecīgu Ministru prezidenta rīkojuma projektu. 
· 5. Pieņemt zināšanai Iekšlietu ministrijas priekšlikumu par nepieciešamību 2021. gadā no valsts budžeta programmas 02.00.00 "Līdzekļi neparedzētiem gadījumiem" ar dzeloņstiepļu iegādi saistītajiem izdevumiem piešķirt finansējumu 1 294 704 euro apmērā.
· 6. Iekšlietu ministrijai iesniegt izskatīšanai Ministru kabineta 2021. gada 26. oktobra sēdē informāciju par šajā protokollēmumā doto uzdevumu izpildes gaitu. 

